Title: Ohje: Ryhmätyöskentelyn periaatteita Moodlessa
Course: Opiskelijan Moodle-perehdytys -template > Section: Opin yhdessä

Suoritus: Kun olet tutustunut ryhmätyöskentelyn periaatteisiin Moodlessa, voit merkitä tämän sisällön itse suoritetuksi klikkaamalla Merkitse tehdyksi -painiketta.

Moodlessa ryhmätyöskentely näkyy opiskelijalle esimerkiksi silloin, kun

1. Yksi ryhmän jäsenistä tekee ryhmätyötiedoston palautuksen.
  - Kaikki ryhmäläiset näkevät edistymisen seurannassa keltaisen palkin, kun tiedostopalautus odottaa arviointia.
  - Kaikki ryhmäläiset näkevät vihreän tai punaisen palkin edistymisen seurannassa sekä arvosanan ja kirjallisen palautteen tehtävän yhteydessä arvioinnin jälkeen. Opettaja voi myös antaa yksilölliset arvosanat ja palautteet ryhmän jäsenille.
2. Keskustelualue on jaettu ryhmille joko niin, että
  - Ryhmät työskentelevät täysin itsenäisesti eivätkä näe toisten ryhmien keskustelueelle kirjoittamia tekstejä tai
  - Keskustelualueella voi tarkastella myös toisten ryhmien toimintaa, mutta kommentoida vain oman ryhmän keskustelunaloituksia.

Opettaja voi muodostaa Moodlessa ryhmät valmiiksi ja liittää sinut osaksi yhtä ryhmää. Lisäksi opettajasi voi

1. Tarjota sinulle valmiita ryhmävaihtoehtoja, joista valitset esimerkiksi sinua kiinnostavan aiheryhmän ja valinnan jälkeen pääset opiskelemaan valitsemasi aiheryhmän näkökulmasta.
2. Ohjeistaa sinut ja muut opiskelijat järjestäytymään ryhmiksi itsenäisesti esimerkiksi verkkotapaamisen pienryhmähuoneessa tai Moodlen keskustelualueella.
  - Tämän jälkeen lisäätte ryhmätiedot Moodleen, jotta esimerkiksi ryhmäpalautus tai ryhmäkeskustelu onnistuu.

Ryhmien muodostaminen ja niihin liittyminen ohjeistetaan tehtäväkohtaisesti.

Samalla kerrotaan mm.

1. Ryhmään kuuluvien henkilöiden minimi- ja maksimimäärä.
2. Ryhmän muodostamisen ja liittymisen ajankohta.
3. Palauttaako tiedoston yksi ryhmän jäsen vai täytyykö kaikkien ryhmäläisten tehdä tiedostopalautus.
4. Keskusteleeko ryhmä itsenäisesti vai näkeekö ryhmäsi muiden ryhmien keskustelut.
5. Voitko tehdä ryhmätehtävän yksin. Jos voit, sinun tulee perustaa yhden henkilön ryhmä tehtävänpalautusta varten.

Opettajan antaman palautteen ja arvioinnin näkevät kaikki samaan ryhmään kuuluvat opiskelijat samanaikaisesti, mutta opettaja voi myös määritellä niin, että ryhmäläiset saavat eri arvosanat ja eri palautteet.

Nyt olet tutustunut ohjeeseen ryhmätyöskentelyn periaatteista Moodlessa.

Merkitse tämä sisältö itse suoritetuksi klikkaamalla Merkitse tehdyksi -painiketta.