Title: Ohje: Osallistun keskusteluun Moodlessa
Course: Opiskelijan Moodle-perehdytys -template > Section: Osallistun keskusteluun

Suoritus: Kun tiedät, miten voit kirjoittaa keskustelualueelle, lisätä keskustelualueviestiin liitetiedoston ja vastata keskusteluun, voit merkitä tämän sisällön itse suoritetuksi klikkaamalla Merkitse tehdyksi -painiketta.

1. Keskustelualueelle kirjoittaminen

1. Klikkaa keskustelualueen nimeä ja pääset tarkastelemaan keskustelualueen ohjetta, kirjoittamaan keskustelualueelle ja lukemaan muiden keskustelunaloituksia.
2. Näet keskustelualueen yhteydessä, millaiset edistymisen seurannan asetukset opettajasi on määritellyt. Kuvan keskustelualueella vihreä merkintä tulee edistymisen seurantaan, kun opiskelija tekee vähintään yhden uuden keskustelunaloituksen.

1. Kun olet tutustunut keskustelualueen ohjeeseen ja valmis kirjoittamaan keskustelualueelle, klikkaa Lisää uusi keskustelu.
2. Kirjoita viestillesi Aihe-kenttään otsikko ja Viesti-kenttään viestisi.
3. Voit muotoilla tekstiä tarvittaessa viestikentän ylälaidassa olevien työkalujen avulla. Esimerkiksi listojen käyttäminen on hyvä tapa selkiyttää tekstiä.

2. Liitetiedoston lisääminen

1. Jos sinun täytyy lisätä viestiisi liitetiedosto, klikkaa Lisäasetukset ja liitteet viestikentän alla.
2. Viestikentän alapuolelle avautuu kenttä, johon voit raahata tiedoston tietokoneeltasi tai voit käyttää Liitä-painiketta ja hakea koneeltasi liitettävän tiedoston.

3. Viestin lähettäminen

1. Kun haluamasi tiedosto on paikallaan ja viestisi muutenkin valmis, klikkaa Lähetä viesti.
2. Moodle ilmoittaa, että viestisi on lähetetty ja sinulla on 30 minuuttia aikaa muokata viestiäsi, esimerkiksi, jos siellä on jotakin virheitä tai jos sinun täytyy vielä liittää jokin muu tiedosto mukaan.

4. Keskusteluun vastaaminen

1. Jos haluat vastata keskusteluun, klikkaa ensin auki se keskustelu, johon haluat vastata.
2. Keskustelunaloituksen oikeassa laidassa näet Vastaa-painikkeen. Sitä klikkaamalla avautuu kenttä, johon voit kirjoittaa vastauksesi.
3. Jos sinun täytyy lisätä vastaukseesi liitetiedosto, klikkaa Lisäasetukset ja liitteet. Viestin alapuolelle avautuu kenttä, johon voit raahata tiedoston, tai voit käyttää taas Lisää-painiketta ja hakea koneeltasi tarvittavan tiedoston.
4. Kun tiedostosi on lisätty ja viestisi on muutenkin valmis, klikkaa Lähetä viesti.
5. Vastauksesi tulee näkyville alkuperäisen keskustelunaloituksen alapuolelle.

Nyt olet tutustunut ohjeeseen keskusteluun osallistumisesta Moodlessa.

Tiedät, miten voit kirjoittaa keskustelualueelle, lisätä keskustelualueviestiin liitetiedoston ja vastata keskusteluun. Voit merkitä tämän sisällön itse suoritetuksi klikkaamalla Merkitse tehdyksi -painiketta.