Title: Ohje: Moodlen asetukset
Course: Opiskelijan Moodle-perehdytys -template > Section: Tuunaan Moodleni

Suoritus: Kun olet tutustunut ohjemateriaaliin ja tarkistanut omat Moodle-asetuksesi, voit merkitä tämän sisällön itse suoritetuksi klikkaamalla Merkitse tehdyksi -painiketta.

Klikkaa Moodlen oikeasta yläkulmasta profiili-ikonia ja valitse esiin tulevasta valikosta Asetukset (Preferences).

Avautuvalla sivulla pääset muokkaamaan käyttäjätunnukseesi liittyviä asetuksia.

Tarkista seuraavat viisi asetusten kohtaa:

1. Muokkaa tietoja: Tarkista oman profiilisi tiedot ja lisää profiilikuva.

1. Asiallinen profiilikuva on osa identiteettiäsi opiskelijana Moodlessa. Klikkaa Muokkaa tietoja ja siirry sivulla kohtaan Käyttäjäkuva lisätäksesi itsellesi profiilikuvan Moodleen.
2. Muuta Aikavyöhyke tarvittaessa fyysisen sijaintisi mukaan. Esimerkiksi vaihtoon lähtiessä voit joutua vaihtamaan aikavyöhykkeen.

2. Haluttu kieli (Preferred language): Vaihda tarvittaessa Moodlen oletuskieli, jotta Moodlen käyttö on sujuvampaa.

1. Oletuksena kieli valikoituu selaimesi oletuskielen mukaan. Huomioi, että jos selaimessasi on päällä automaatikäännös, esimerkiksi Moodlen painikkeiden tekstit voivat näkyä väärin. Siksi sinun tulisikin vaihtaa kieli tässä asetusten kohdassa.
2. Kun vaihdat kielen tässä näkymässä, Moodle avautuu aina saman kielisenä kirjautuessasi Moodleen.
3. Tämä asetus vaikuttaa Moodlen käyttöliittymän kieleen kuten painikkeiden teksteihin. Se ei vaikuta opettajan lisäämiin sisältöteksteihin.
4. Joillain Moodle-kursseilla (esimerkiksi kielten kurssit) opettaja voi määritellä käyttöön tietyn kielen ja silloin omiin asetuksiisi tekemät kielimuutokset eivät ole voimassa.

3. Keskustelualueiden asetukset: Aktivoi Keskustelualueen seuranta: Kyllä, korosta uudet viestit kurssialueella.

1. Keskustelualueiden tapahtumien seuraaminen on helpompaa, kun keskustelualueen nimen vieressä näkee heti, onko keskustelualueelle tullut uusia viestejä.

4. Viestien asetukset: Oletusasetuksia ei tarvitse muuttaa.

1. Viestit ovat ns. pikaviestejä, jotka löydät puhekupla-kuvakkeesta Moodle-näkymän oikeasta yläkulmasta. Viestien asetuksissa määritellään kuka saa lähettää sinulle viestejä.
2. Asetuksena kannattaa aina olla aktivoituna Kontaktini ja kuka tahansa kursseiltani ja Sähköposti, jolloin muut samoilla kursseilla olevat opiskelijat voivat lähettää sinulle viestejä ja saat uusista Moodle-viesteistä ilmoituksen opiskelijasähköpostiisi.
3. Varmista opettajaltasi, haluaako hän yhteydenottoja Moodlen viestien kautta vai suosiiko hän esimerkiksi sähköpostiyhteydenottoja ja noudata opettajasi toivetta. Useimmat opettajat käyttävät mieluiten sähköpostia.

5. Ilmoituksien asetukset: Älä muuta oletusasetuksia!

1. Kun asetuksissa on aktiivisena Sähköposti-vaihtoehto, saat varmasti tiedon kaikista Moodlen tapahtumista sähköpostiisi.
2. Jos teet muutoksia, varmista, että saat sähköposti-ilmoitukset vähintään tehtävistä, palautteista ja keskustelualueilta.
3. Huomioithan, että opettajan ajankohtaiset tiedotteet eivät tule sähköpostiisi Uutiset-keskustelualueelta, jos estät ilmoitusten sähköpostilähetykset. On omalla vastuullasi seurata ajankohtaista viestintää Moodlesta.

Nyt olet tutustunut ohjeeseen Moodlen asetusten muokkaamisesta.

Tiedät ohjeen perusteella, miten omia Moodle-asetuksia kannattaa muokata.

Kun olet tarkistanut omat Moodle-asetuksesi, voit merkitä tämän sisällön suoritetuksi klikkaamalla Merkitse tehdyksi -painiketta.