Title: Ohje: Edistymisen seuranta Moodlessa
Course: Opiskelijan Moodle-perehdytys -template > Section: Seuraan edistymistäni

Suoritus: Kun olet tutustunut ohjeeseen ja tiedät, miten voit itsenäisesti merkitä oman edistymisesi, miten edistymisen seurannan automatiikka toimii sekä mitä Edistymisen seuranta -palkin värit tarkoittavat, voit merkitä tämän sisällön itse suoritetuksi klikkaamalla Merkitse tehdyksi -painiketta.

1. Edistymisen seurannan avulla voit seurata omaa edistymistäsi opintojaksolla visuaalisesti Edistymisen seuranta -palkin avulla.

Löydät Edistymisen seuranta -palkin Moodle-näkymän oikeasta laidasta.

Jos Edistymisen seuranta -palkkia ei näy, klikkaa Avaa lohkot -painiketta, jotta oikean laidan sisällöt tulevat näkyviin.

Voi myös olla, että opettajasi ei ole aktivoinut edistymisen seurantaa opintojaksolle.

2. Yksittäiset Edistymisen seuranta -palkin palaset viittaavat eri tehtäviin tai opiskeltaviin sisältöihin, joiden suorittamista seurataan.

- Kun liikutat hiirtä palkin päällä, näet mistä sisällöistä palkki koostuu.
- Klikkaamalla palkin palasta pääset suoraan yksittäiseen tehtävään tai muuhun sisältöön, jonka suorituksen edistymistä seurataan.

3. Edistymisen seurannassa on kaksi vaihtoehtoa:

1. Moodle merkitsee edistymisen automaattisesti tai
2. Opiskelija merkitsee itse edistymisensä.

Molemmat edistymisen seurannan tavat voivat olla käytössä yksittäisellä opintojaksolla siitä riippuen, kumpi tapa sopii yksittäisen tehtävän tai aktiviteetin suorittamiseen.

Moodle merkitsee edistymisen automaattisesti

Moodle voi merkitä edistymisesi automaattisesti ja ilmoittaa palkin eri väreillä, missä vaiheessa olet menossa.

Esimerkiksi:

1. Moodle voi laskea keskustelualueella kirjoittamiasi viestien määrän.
  - Kun opettajan määrittelemä viestimäärä keskustelualueella täyttyy, Moodle merkitsee keskustelualueen sinulle automaattisesti suoritetuksi.
2. Tiedostojen palauttamisessa on usein käytössä automaattinen edistymisen seuranta.
  - Kun teet tiedostopalautuksen, Edistymisen seuranta -palkkiin tulee keltainen palanen ilmoittamaan, että tiedosto on palautettu arvioitavaksi.
  - Kun opettaja arvioi palautuksesi, palkki muuttuu automaattisesti hyväksytyn suorituksen myötä vihreäksi tai hylätyn suorituksen myötä punaiseksi.

Opiskelija merkitsee itse edistymisensä

Joissain suorituksissa opettaja voi ohjeistaa sinut merkitsemään suorituksesi itse. Kyseessä voi olla esimerkiksi tutustuminen materiaaliin tai videon katsominen. Näissä tapauksissa palkin väri muuttuu sinun itse tekemäsi merkinnän jälkeen vihreäksi.

- Kun olet perehtynyt materiaaliin itsenäisesti, voit merkitä suorituksesi itse klikkaamalla Merkitse tehdyksi -painiketta. Painike löytyy linkin tai ohjemateriaalin vierestä tai sivun yläosasta.

4. Mitä Edistymisen seuranta -palkin värit tarkoittavat?

- Sininen: et ole vielä suorittanut tehtävää.
- Keltainen: olet suorittanut tehtävän, mutta sitä ei ole vielä arvioitu.
- Vihreä: olet suorittanut tehtävän ja se on arvioitu hyväksytysti.
- Punainen: olet suorittanut tehtävän ja se on arvioitu hylätyksi tai edistymisen seurannassa on käytetty määräaikaa ja olet tehnyt suorituksesi määräajan jälkeen.

5. Edistymisen seuranta näkyy aktiviteettien yhteydessä

Edistymisen seurannan vaatimukset näkyvät myös esimerkiksi tehtävien, keskustelualueiden ja tenttien yhteydessä oikeassa laidassa. Tämä helpottaa sen seuraamista, mitä esimerkiksi yksittäisen tehtävän suorittamiseen tarvitaan.

Olet nyt tutustunut ohjeeseen Edistymisen seuranta Moodlessa.

Tiedät, miten voit itsenäisesti merkitä oman edistymisesi ja miten edistymisen seurannan automatiikka toimii sekä mitä Edistymisen seuranta -palkin värit tarkoittavat.

Voit nyt painaa tämän sivun yläosasta löytyvää Merkitse tehdyksi -painiketta.

Painikkeen painamisen jälkeen huomaat, kuinka Edistymisen seuranta -palkkiin ilmestyy ensimmäinen vihreä suoritusmerkintäsi.