Title: Tervetuloa!
Course: Opiskelijan Moodle-perehdytys -template

Opiskelijan Moodle-perehdytys, 2024-2025

Tämä perehdytys on suunnattu lukuvuonna 2024-2025 Jamkissa opintonsa aloittaville opiskelijoille.

Perehdytyksessä tutustut Moodlen perusteisiin ja harjoittelet Moodlen käyttöä, jotta varsinaisille sisältöopintojaksoille osallistuminen on sujuvampaa.

Perehdytyksen ajoitus

Perehdytys suositellaan suoritettavaksi heti opintojen alussa. Perehdytys on avoinna lukuvuoden 2024 - 2025 (1.8.2024 - 31.7.2025) ajan nonstop-toteutuksena.

Ohjattu perehdytyksen suorittaminen

1. Työskentelet perehdytyksessä itsenäisesti omassa aikataulussasi. On suositeltavaa tutustua kaikkiin sisältöihin heti opintojen alussa orientaation aikana.
2. Aloita työskentelysi tutustumalla Osaamistavoitteet, kuormitus ja arviointi -välilehteen.
3. Tutustu tämän jälkeen ohjesisältöihin ja tee harjoitukset. Yksittäiseen sisältöosioon tutustuminen ja siihen liittyvän harjoituksen tai harjoitusten tekeminen vie aikaa noin 5 - 15 minuuttia. Sisältöosioita on yhdeksän.
4. Voit edetä haluamassasi järjestyksessä. Edistymisen seuranta -palkkia täyttämällä voit seurata etenemistäsi.
5. Suorituksesi on valmis, kun olet perehtynyt kaikkiin sisältöosioihin ja harjoitellut Moodlen perustoimintoja.
6. Voit tarvittaessa palata kertaamaan sisältöjä myöhemmin opintojesi aikana tai voit halutessasi poistua perehdytyskurssilta klikkaamalla opintojakson nimen alapuolella Lisää-valikkoa ja valita Poista minut kurssilta Opiskelijan Moodle-perehdytys, 2024-2025.