Title: Harjoitustentti: Tunnetko Moodlea?
Course: Opiskelijan Moodle-perehdytys -template > Section: Suoritan tentin

Tarkoitus ja tavoite: Tentti on Moodlessa keskeinen työkalu osaamisen testaamiseen ja sisältöjen harjoitteluun. Tässä tentissä tutustut Moodle-tentissä toimimiseen, jotta sisältöopintojaksojen tenttien suorittaminen olisi sujuvampaa.

Toiminta:

1. Tenttisuorituksen aloittaminen:
  - Klikkaa tentin nimeä, jotta pääset tenttinäkymään. Lue tentin ohjeet.
  - Aloita tentin suorittaminen klikkaamalla Tee tentti -painiketta.
  - Näet painikkeen yhteydessä tentille määritellyn aikarajan (30 minuuttia), tentin arviointitavan (Korkein arvosana) ja hyväksymisrajan (3/6).
  - Klikkaa Aloita tentti -painiketta, kun olet valmis aloittamaan tenttiin vastaamisen.
2. Tenttisuorituksen aikana:
  - Vastaa tenttikysymyksiin. Näet jäljellä olevan tenttiajan kysymysten yhteydessä.
  - Tentissä on 3 kysymystä, joista voit saada yhteensä 6 pistettä.
  - Tenttikysymykset ovat monivalintoja ja aukkotehtäviä.
  - Näet yhden kysymyksen kerrallaan ja voit liikkua kysymysten välillä vapaasti.
3. Tenttisuorituksen lopettaminen:
  - Kun olet vastannut kaikkiin kysymyksiin, klikkaa Lopeta tentti.
  - Moodle näyttää koontisivun, jolta voit tarkistaa, että olet vastannut kaikkiin kysymyksiin.
  - Jos olet valmis, klikkaa Palauta kaikki ja lopeta.
  - Moodle varmistaa vielä kerran, että haluat varmasti palauttaa vastauksesi. Klikkaa vielä uudelleen Palauta kaikki ja lopeta.
4. Tenttisuorituksen jälkeen:
  - Näet lopuksi tentistä saamasi pistemäärän, tentin kysymykset, niihin antamasi vastaukset ja erityiset palautteet vastauksiisi liittyen.
5. Huomioitavaa:
  - Toistomahdollisuus: Voit vastata tenttiin niin monta kertaa kuin haluat, joten voit halutessasi aloittaa uuden tenttisuorituksen heti edellisen jälkeen.
  - Vastausten nollautuminen: Jos avaat tentin suorittaaksesi sen uudelleen, edellisen suorituskerran vastaukset nollautuvat.
  - Korkein arvosana: Korkein arvosana eli paras tenttisuoritus jää aina voimaan.

Arviointi ja suoritus: Sinun pitää saada tentistä vähintään 3 pistettä, jotta tentti on suoritettu hyväksytysti. Tenttisuorituksesi lopuksi näet oikeat vastaukset ja saamasi pistemäärän. Jos suoritat tenttiä useammin kuin kerran, lopullinen tuloksesi tentistä on korkein saamasi pistemäärä. Moodle merkitsee tentin Edistymisen seurannassa suoritetuksi automaattisesti, kun saat tentistä hyväksytyn suorituksen eli vähintään 3/6 pistettä.