Title: Keskustelualuetehtävä: Tee uusi keskustelunaloitus ja palauta tiedosto keskustelunaloituksen mukana
Course: Opiskelijan Moodle-perehdytys -template > Section: Osallistun keskusteluun

Tarkoitus ja tavoite: Harjoittelet keskustelualueella toimimista, jotta voit jakaa ajatuksiasi, kokemuksiasi ja osaamistasi sekä oppia vertaisiltasi keskustelemalla keskustelualueilla sisältöopintojaksoilla. Tavoitteenasi on oppia tekemään uusi keskustelunaloitus ja liittämään liitetiedosto keskustelunaloitukseen.

Toiminta:

1. Ennen viestin kirjoittamista:
  - Lataa koneellesi tiedosto tervetuloa_opiskelemaan.pptx. Klikkaa tiedoston nimeä ja Moodle ehdottaa tiedoston lataamista ja tallentamista tietokoneellesi.
2. Viestin kirjoittaminen:
  - Siirry keskustelualueelle klikkaamalla keskustelualuetehtävän nimeä.
  - Aloita uusi keskustelu klikkaamalla Lisää uusi keskustelu -painiketta.
  - Otsikoi keskustelunaloituksesi Nimesi + odotukset opinnoilta (esim. Tarjan odotukset opinnoilta).
  - Kirjoita viestiosaan lyhyesti muutamalla lauseella, mitä opiskelet ja millaisia odotuksia sinulla on opinnoillesi. Jos sinulla on esimerkiksi LinkedIn-profiili ja haluaisit verkostoitua muiden uusien opiskelijoiden kanssa, jaa linkki profiiliisi.
3. Liitetiedoston lisääminen:
  - Klikkaa viestilaatikon alla olevaa Lisäasetukset ja liitteet -linkkiä.
  - Lisää Liite-laatikkoon juuri lataamasi tervetuloa_opiskelemaan.pptx-tiedosto liitetiedostona.
4. Viestin lähettäminen:
  - Klikkaa lopuksi Lähetä viesti.
  - Lähetä viesti -painikkeen klikkaamisen jälkeen sinulla on 30 minuuttia aikaa muokata viestiäsi ennen kuin se tulee näkyville muille osallistujille.
5. Huomioitavaa:
  - Yksityisyys: Kaikki Opiskelijan Moodle-perehdytyksen osallistujat näkevät kaikki keskustelunaloitukset ja voivat vapaasti kommentoida niitä.

Arviointi ja suoritus: Tätä keskustelualuetehtävää ei arvioida. Keskustelualuetehtävä merkitään edistymisen seurannassa automaattisesti suoritetuksi, kun olet tehnyt vähintään yhden uuden keskustelunaloituksen keskustelualueella.