Title: Ohje: Tentin suorittamisen vaiheet
Course: Opiskelijan Moodle-perehdytys -template > Section: Suoritan tentin

Suoritus: Kun olet tutustunut ohjemateriaaliin ja tiedät, miten tentin suorittaminen Moodlessa tapahtuu, voit merkitä tämän sisällön itse suoritetuksi klikkaamalla Merkitse tehdyksi -painiketta.

1. Kun haluat suorittaa Moodlessa tentin, klikkaa tentti-aktiviteetin linkkiä.

Näkyville avautuu tentin ohjesivu. Tutustu tentin ohjeisiin tarkasti. Opettaja kertoo tenttiohjeessa yleensä esimerkiksi

1. Milloin tentti on avoinna suoritettavaksi.
2. Onko tentin tekemiseen varattua aikaa rajattu (esimerkiksi 90 minuuttia).
3. Voiko tentin suorittaa vain kerran, useita kertoja tai rajoittamattomasti.
4. Jos tentti on opintojakson arvioinnin osa, millainen painoarvo sillä on.
5. Minkä tyyppisiä kysymyksiä (monivalinnat, aukkotehtävät, avoimet kysymykset) tentissä on.

2. Aloita tentin suorittaminen.

1. Aloita tentin suorittaminen klikkaamalla Tee tentti -painiketta. Näet painikkeen yhteydessä tentille määritellyn aikarajan sekä tentin arviointitavan ja hyväksymisrajan.
2. Jos tentissä on aikaraja tai tentin suorituskertojen määrää on rajoitettu, Moodle kysyy varmistuskysymyksen: Haluatko varmasti aloittaa tentin nyt? Jos olet varma, klikkaa Aloita tentti.

3. Tenttiä suorittaessasi.

1. Tentin asetuksista riippuu, näetkö joko yhden tenttikysymyksen tai useampia kysymyksiä yhdellä sivulla.
2. Tenttiin voidaan arpoa sinulle vastattavaksi eri kysymykset kuin samaa opintojaksoa suorittavalle toiselle opiskelijalle.
3. Jos tentin suoritusaikaa on rajattu, näet jäljellä olevan tenttiajan kysymysten yhteydessä.
4. Tentin asetuksista riippuu myös se, pääsetkö esimerkiksi liikkumaan vapaasti tenttikysymysten välillä tai saatko vihjeitä oikeista vastauksista tentin tekemisen aikana
5. Painikkeella Seuraava sivu pääset siirtymään seuraavaan kysymykseen.

4. Tenttisuorituksen lopettaminen.

1. Kun olet vastannut kaikkiin kysymyksiin, klikkaa Lopeta tentti.
2. Moodle näyttää koontisivun, josta voit tarkistaa, että olet vastannut kaikkiin tenttikysymyksiin.
3. Tarvittaessa voit vielä palata takaisin tenttisuoritukseen, jos sinulla on aikaa jäljellä.
4. Jos olet valmis, klikkaa Palauta kaikki ja lopeta.
5. Moodle varmistaa vielä kerran, että haluat varmasti palauttaa vastauksesi ja lopettaa tentin suorittamisen.
6. Klikkaa uudelleen Palauta kaikki ja lopeta.
7. Yleisin tenttityyppi on sellainen, jossa näet tentin suorittamisen jälkeen tentistä saamasi pistemäärän. Jos tentissä on avoimia kysymyksiä, pisteet tulevat näkyviin vasta sitten, kun opettaja on arvioinut avointen kysymysten vastauksesi.

Nyt olet tutustunut ohjeeseen tentin suorittamisen vaiheista.

Voit merkitä tämän sisällön itse suoritetuksi klikkaamalla Merkitse tehdyksi -painiketta.